На основу члaнa 27. став 5. и члана 132. став 2. и члaнa 135. став 2. Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), као и поглавља III и VIII Националног стандарда број 5 о начину и поступку уновчења имовине стечајног дужника ("Сл. гласник РС", бр. 62/2018), стечајни управник стечајног дужника
  ''SMART PLUS'' ДОО Београд (Врачар), Његошева бр. 69/7 матични број 20317043, 
ОБЈАВЉУЈЕ ПОЗИВ 
ОВЛАШЋЕНИМ ПРОЦЕНИТЕЉИМА  ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА, ПРОЦЕНЕ ВРЕДНОСТИ ЦЕЛОКУПНЕ ИМОВИНЕ СТЕЧАЈНОГ ДУЖНИКА И ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ЦЕЛОКУПНЕ ИМОВИНЕ СТЕЧАЈНОГ ДУЖНИКА, ОДНОСНО ПРОДАЈУ ИМОВИНЕ СТЕЧАЈНОГ ДУЖНИКА У ИМОВИНСКИМ ЦЕЛИНАМА
Обавеза овлашћеног проценитеља:
-       За израду процене целисходности продаје стечајног дужника као правног лица, односно продају целокупне имовине (имовинских целина) стечајног дужника у односу на продају појединачне имовине стечајног дужника;
-       Саставити и доставити правно мишљење у вези правног статуса имовине која је предмет процене на основу прибављене документације.
    
1. УВОД     
Решењем Привредног суда у Београду број 1 Ст.125/2021 од 11.02.2022 године отворен је стечајни поступак над стечајним дужником  ''SMART PLUS'' ДОО Београд (Врачар), Његошева бр. 69/7 матични број 20317043, ПИБ 105106793.
Дана 15.05.2022. године, од стране суда донето је правоснажно решење о банкротству и уновчењу имовине стечајног дужника.
Стечајни управник стечајног дужника Предузеће за трговину и услуге ''SMART PLUS'' ДОО Београд (Врачар), Његошева бр. 69/7, спроводи поступак одабира најбољег понуђача.
Предмет процене је процена целисходности продаје стечајног дужника као правног лица у односу на продају у деловима за ненеплаћена потраживања од дужника стечајног дужника Вељка Мићуновића из Београда на стан бр.2 у улици Интернационалних бригада бр.65 у Београду за износ од 50.000,00 еура, од дужника UNIVEREXPORT exsport - import из Новога Сада на стан бр.3 на истој локацији за износ од 100.000,00 еура и од дужника Зорана Јаковљевића за невраћени зајам 2.384.000,00 динара са каматом од 01.09.2017. године до исплате. 






2.	СВРХА ПРОЦЕНЕ
 
Сврха процене је да се утврди стратегија продаје у циљу остваривања највеће продајне вредности и највећег могућег намирења поверилаца у стечајном поступку који се води над стечајним дужником ''SMART PLUS'' ДОО - у стечају.
 
3.	ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла стечајном дужнику као наручиоцу достави детаљан извештај у писаној (у три примерка) и електронској форми, који мора да садржи:
      предмет процене односно списак имовине која је предмет процене. 
        правно мишљење у вези са статусом имовине која је предмет процене.
        опис метода коришћених приликом вршења процене;
        претпоставке и евентуалне ограничавајуће услове при вршењу процене;
        датум процене;
        закључак о процењеној вредности имовине стечајног дужника;
        закључак о процењеној вредности стечајног дужника као правног лица;
        закључак о целисходности продаје стечајног дужника као правног лица односно целокупне имовине стечајног дужника у односу на продају имовине стечајног дужника у деловима.
 Стечајни управник ће у складу са чланом 132. став 2. Закона о стечају процену доставити Одбору поверилаца.
 
4.	МЕТОД ПРОЦЕНЕ

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима – МСФИ.
 5.	ИНФОРМАЦИЈЕ ЗА ПОНУЂАЧЕ

Понуде се достављају поштом или лично, у затвореним ковертама, уз назнаку да се понуда односи на вршење услуга процене вредности за стечајног дужника ''SMART PLUS'' ДОО - у стечају, на адресу канцеларије  стечајног управника: Крушедолска бр. 1/5, 11000 - Београд. Уколико се понуда доставља лично, она се мора предати стечајном управнику Бранку Марићу.
Крајњи рок за достављање понуда је 14.03.2023. године.
Oдабир најбољег понуђача ће извршити Одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року избор понуђача ће извршити стечајни управник.
Поред цене, наручилац ће вредновати и референтну листу понуђача, посебно у области процене имовине у стечају, као и расположивост кадрова који ће бити укључени на пословима  процене. 
Закључењу уговора са изабраним понуђачем приступиће се по добијању сагласности стечајног судије.
 Исплата уговорене цене за обављену услугу извршиће се по добијању сагласности стечајног судије, у складу са динамиком прилива средстава у стечајну масу, а најкасније након продаје имовине стечајног дужника или продаје стечајног дужника као правног лица.
[bookmark: _Hlk90409331] Заинтересовани понуђачи, односно њихови овлашћени представници, детаљније информације за потребе израде понуде могу добити телефоном,  контакт особа -  стечајни управник Бранко Марић, Београд,  телефон:064/2302414 сваког радног дана од 10:00 до 13:00 часова или путем еmail: branko.maric@yahoo.com.
Понуда треба да садржи:
        цену за извршену услугу исказану у динарима, са посебно исказаним ПДВ-ом;
        рок у којем ће услуга бити извршена;
        рок за плаћање цене за извршену услугу;
        имена чланова тима који ће вршити процену, са задужењима, квалификацијама и референцама;
        доказе о испуњености услова из тачке 6. овог позива.
Наручилац задржава право да донесе одлуку да не изабере ниједног понуђача, о чему ће се свим понуђачима доставити обавештење.
Стечајни управник ће у складу са чланом 132, став 2, процену доставити Суду, одбору поверилаца.
 
6.	УСЛОВИ КОНКУРИСАЊА
 
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
-  да је регистрован за обављање делатности код надлежног органа,
-  лиценца за обављање послова овлашћеног проценитеља,
-  да испуњава квалификационе услове, односно да располаже довољним кадровским и техничким капацитетом за вршење услуге из понуде.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
Понуде које не испуњавају овде наведене услове биће одбачене као неприхватљиве.
У Београду, дана 02.03.2023. године.
                                                                  ''SMART PLUS'' ДОО Београд - у стечају
							     
						Бранко Марић, стечајни управник
						

